Edvard Mučenik

Edvard II (staroengleski: Eadweard II; 962 – 18. mart 978), poznatiji kao Edvard Mučenik, bio je kralj Engleske od 975. do ubistva 978. Bio je najstariji sin kralja Edgara Miroljubivog i njegove supruge Ethelfled. Nakon očeve smrti, njegovo nasljedstvo je osporeno; jedni su podržavali Edvarda a drugi njegovog mlađeg brata Ethelreda Nespremnog. Edvard je izabran za kralja, a krunisale su ga njegove glavne pristalice, nadbiskupi Dunstan i Osvald.

Nakon njegove krunidbe, izbio je građanski rat. Plemstvo je iskoristilo njegovu slabost i oduzelo benediktincima imanja i drugu imovinu koju im je Edgar dodijelio. Njegova kratka vladavina je završena njegovim ubistvom 978. u dvorcu Corfe u okolnostima koji nisu sasvim jasni. Sahranjen je uz veliku ceremoniju u opatiji Shaftesbury 979. U historijskim izvorima opisan je kao mučenik, odnosno kao žrtva kraljice Elfride, majke Ethelreda Nespremnog. Danas je priznat kao svetac u Katoličkoj crkvi, Pravoslavnoj crkvi i Anglikanskoj zajednici.

 Reference 

 Vanjski linkovi 


Kategorija:Kraljevi Engleske
Kategorija:Rođeni 962.
Kategorija:Umrli 978.